

Budapest Főváros XIV. Kerület Zugló Önkormányzata
Alpolgármestere
[bookmark: _Hlk63323480]Szám: 123- 878/2025
Nyilvános ülésen tárgyalandó!  

Napirend száma: .

Képviselő-testület
2025. november 27-i ülésére


Tisztelt Képviselő-testület!

[bookmark: _Hlk63323470]Tárgy: Javaslat településrendezési szerződés-átruházási megállapodások megkötésére
Zászlós u. 9-19. = Mogyoródi út 11-13. = Francia út 11-12. szám (32412/3 hrsz.),
Zászlós u. 7. = Francia út 10. szám (32412/4 hrsz.),
Bíbor u. 6. szám (32024/2 hrsz.)


I. Előzmények
Budapest Főváros XIV. Kerület Zugló Önkormányzata Képviselő-testülete a 229/2023. (VI. 29.) önkormányzati határozatában az alábbi településrendezési szerződések megkötéséről döntött:
1.) A Zászlós u. 7. = Francia út 10. (32412/4 hrsz.) fejlesztési terület tárgyában a Mogyoródi Park Center Ingatlanberuházó és Ingatlanforgalmazó Kft.-vel (a továbbiakban: TRSZ I.)
2.) A Zászlós u. 9-19. = Mogyoródi út 11-13. = Francia út 11-12. (32412/3 hrsz.) fejlesztési terület tárgyában a Mogyoródi Park Center Ingatlanberuházó és Ingatlanforgalmazó Kft.-vel (a továbbiakban: TRSZ II.)
3) A telekalakítás után létrejövő Bíbor u. 6. (32024/2 hrsz.) fejlesztési terület tárgyában az M3B Invest Ingatlanforgalmazó és Fejlesztő Kft-vel és a Mogyoródi Park Center Ingatlanberuházó és Ingatlanforgalmazó Kft.-vel (a továbbiakban: TRSZ III.).
(az előterjesztés és határozat itt található: 16. napirend: https://www.govcenter.hu/Testuleti/Content/Publikalasreszlet.aspx?uid=15804,                    határozat: https://www.govcenter.hu/Testuleti/Content/Publikalasreszlet.aspx?hid=119117 )

1.) TRSZ I. esetében – 29 lakásos társasház beruházásához kapcsolódóan:
- 15.000.000 Ft egyszeri támogatás befizetése megtörtént
- a Zászlós u. 9-19. = Mogyoródi út 11-13. = Francia út 11-12. számú ingatlanon létesülő társasházban átadandó 1 db (50,79 m2) lakás EURO értékének megfelelő kötbér összegének biztosítására jelzálogjog és elidegenítési tilalom került bejegyzésre a Zászlós u. 9-19. = Mogyoródi út 11-13. = Francia út 11-12. számú ingatlanra vonatkozóan. 
2.) TRSZ II. esetében – 219 lakásos társasház beruházásához kapcsolódóan:
- 45.000.000 Ft egyszeri támogatás befizetése megtörtént
- a Zászlós u. 9-19. = Mogyoródi út 11-13. = Francia út 11-12. számú ingatlanon létesülő társasházban átadandó 3 db (39,29 m2, 60,41 m2, 37,96 m2) lakás EURO értékének megfelelő kötbér összegének biztosítására jelzálogjog és elidegenítési tilalom került bejegyzésre a Zászlós u. 9-19. = Mogyoródi út 11-13. = Francia út 11-12. számú ingatlanra vonatkozóan. 
3.) TRSZ III. esetében – 80 lakásos társasház beruházásához kapcsolódóan:
- 20.000.000 Ft egyszeri támogatás befizetése megtörtént
- a Zászlós u. 9-19. = Mogyoródi út 11-13. = Francia út 11-12. számú ingatlanon létesülő társasházban átadandó 2 db (56,56 m2, 38,79 m2) lakás EURO értékének megfelelő kötbér összegének biztosítására jelzálogjog és elidegenítési tilalom került bejegyzésre a Zászlós u. 9-19. = Mogyoródi út 11-13. = Francia út 11-12. számú ingatlanra vonatkozóan.

(TRSZ I itt található:
https://dc.zuglo.hu/_sitefiles/szerzodesek/Zugloi_Onkormanyzat/2023/2023_Zugl%C3%B3_%C3%96nkorm%C3%A1nyzata_telep%C3%BCl%C3%A9srendez%C3%A9si_szerz%C5%91d%C3%A9s_Mogyor%C3%B3di_Park_Center_Z%C3%A1szl%C3%B3s.pdf
TRSZ II itt található: https://dc.zuglo.hu/_sitefiles/szerzodesek/Zugloi_Onkormanyzat/2023/2023_Zugl%C3%B3_%C3%96nkorm%C3%A1nyzata_telep%C3%BCl%C3%A9srendez%C3%A9si_szerz%C5%91d%C3%A9s_Mogyor%C3%B3di_Park_Center.pdf
TRSZ III itt található:
https://dc.zuglo.hu/_sitefiles/szerzodesek/Zugloi_Onkormanyzat/2023/2023_Zugl%C3%B3_%C3%96nkorm%C3%A1nyzata_telep%C3%BCl%C3%A9srendez%C3%A9si_szerz%C5%91d%C3%A9s_Mogyor%C3%B3di_Park_Center_B%C3%ADbor.pdf)

Budapest Főváros Kormányhivatala Földhivatali Osztály mindhárom TRSZ esetében a településrendezési kötelezettség tényét a 32412/3 helyrajzi szám alatt nyilvántartott, természetben a 1143 Budapest, Mogyoródi út 11-13. = Zászlós utca 9-19. = Francia út 11-12. szám alatti ingatlanra feljegyezte. Az ingatlan tulajdoni lapján szerepelnek továbbá a TRSZ I, TRSZ II és TRSZ III szerinti jelzálogjog, valamint elidegenítési és terhelési tilalom bejegyzések.
Budapest Főváros Kormányhivatala Építésügyi és Örökségvédelmi Főosztály a tárgyi beruházásokkal kapcsolatban építési engedélyeket adott.

A 2025. szeptember 12. napján létrejött adásvételi szerződésekkel az érintett ingatlanokat megvásárolta a Corylus Ingatlan Korlátolt Felelősségű Társaság (székhely: 1148 Budapest, Fogarasi út 3. nyilvántartó szervezet megnevezése: Fővárosi Törvényszék Cégbírósága, cégjegyzékszám: 01 09 447043, adószám: 32871212-2-42, statisztikai számjel: 32871212-6812-113-01, képviseli: Piukovics Domonkos ügyvezető). Az ingatlanok tulajdoni lapjain (2. melléklet) a vevői jog bejegyzése a széljegyen látható.
Mindhárom ingatlan esetében a Beruházó és a Corylus Ingatlan Korlátolt Felelősségű Társaság az Önkormányzat hozzájárulásával, szerződés-átruházási megállapodást kívánnak kötni arra vonatkozóan, hogy az Ingatlan Adásvételi Szerződés alapján a Corylus Ingatlan Korlátolt Felelősségű Társaság az Ingatlanra vonatkozó tulajdonjogának ingatlan-nyilvántartásba történő bejegyzésétől függő hatállyal, a Beruházó Településrendezési Szerződésből eredő a Beruházót megillető jogok és az őt terhelő kötelezettségek összességét a Ptk. 6:208. § (1) bekezdése rendelkezései szerint a Corylus Ingatlan Korlátolt Felelősségű Társaságra ruházza át. 

Ezen megállapodások szerint a szerződés-átruházások hatályosulását követően, a Corylus Ingatlan Korlátolt Felelősségű Társaságot illetik majd meg mindazon jogok, és terhelik mindazon kötelezettségek, amelyek a Beruházót az Önkormányzattal szemben a Településrendezési Szerződések alapján megillették és terhelték. 


II. Vélemények
[bookmark: _Hlk127267883]Főépítészi Iroda véleménye:
A szerződés-átruházó megállapodások megkötése esetén az Önkormányzat az új Beruházótól, azaz a Corylus Ingatlan Korlátolt Felelősségű Társaságtól megkapja ugyanazokat az ingatlanokat, amelyek a TRSZ I., TRSZ II., TRSZ III. alapján megilletik.
1. Szerződés-átruházási megállapodás
A Polgári Törvénykönyvről szóló 2013. évi V. törvény 6:208. § szerint:
(1) A szerződésből kilépő, a szerződésben maradó és a szerződésbe belépő fél megállapodhatnak a szerződésből kilépő felet megillető jogok és az őt terhelő kötelezettségek összességének a szerződésbe belépő félre történő átruházásáról.
(2) A szerződésbe belépő felet megilletik mindazon jogok, és terhelik mindazon kötelezettségek, amelyek a szerződésből kilépő felet a szerződésben maradó féllel szemben a szerződés alapján megillették és terhelték. A szerződésbe belépő fél nem jogosult beszámítani a szerződésből kilépő félnek a szerződésben maradó féllel szemben fennálló egyéb követelését. A szerződésben maradó fél nem jogosult beszámítani a szerződésből kilépő féllel szemben fennálló egyéb követelését.
(3) A szerződésbe belépő félre átszálló jogosultság biztosítéka fennmarad. A szerződésbe belépő félre átszálló kötelezettség teljesítésének biztosítéka megszűnik, kivéve, ha a biztosíték kötelezettje a szerződés-átruházáshoz hozzájárul.
A beruházások tekintetében előírt ZÉSZ szabályok változatlanul fennmaradnak. A szerződés-átruházások pénzmozgást és többletköltséget nem generálnak. Az új Beruházótól, mint az Önkormányzattal jogviszonyba kerülő jogi személytől a településrendezési kötelezettségek teljesítése követelhető. Az építési engedéllyel rendelkező beruházások ütemezett megvalósulása a közeljövőben várható.
Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz. 

III. Bizottsági vélemények
Az előterjesztést a Gazdasági Bizottság, valamint a Jogi és Ügyrendi Bizottság tárgyalja.







IV. Döntési javaslatok 
1. Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű többséget igényel. 

Budapest, 2025. november 10.

									        Busznyák Imre
                                                                                                                   alpolgármester 

Mellékletek:
1. határozati javaslat
1. tulajdoni lapok (32412/4, 32412/3, 32024/2 hrsz.)
1. TRSZ-átruházási megállapodás - Zászlós u. 7. = Francia út 10. szám, 32412/4 hrsz
1. TRSZ-átruházási megállapodás - Mogyoródi út 11-13. = Zászlós u. 9-19. = Francia út 11-12. szám, 32412/3 hrsz
1. TRSZ-átruházási megállapodás - Bíbor u. 6. szám, 32024/2 hrsz


Az előterjesztést készítette: 
Főépítészi Iroda 


[bookmark: _GoBack]1. melléklet a 123-878/2025. előterjesztéshez



Határozati javaslat
Budapest Főváros XIV. Kerület Zugló Önkormányzata
 Képviselő-testülete …/2025. (….) önkormányzati határozata

településrendezési szerződés-átruházási megállapodások megkötéséről
Zászlós u. 9-19. = Mogyoródi út 11-13. = Francia út 11-12. szám, (32412/3 hrsz.),
Zászlós u. 7. = Francia út 10. szám, (32412/4 hrsz.),
Bíbor u. 6. szám, (32024/2 hrsz.)

Budapest Főváros XIV. Kerület Zugló Önkormányzata Képviselő-testülete a 229/2023. (VI. 29.) önkormányzati határozat alapján megkötött településrendezési szerződésekkel kapcsolatban úgy dönt, hogy Budapest Főváros XIV. Kerület Zugló Önkormányzata

- megköti a Zászlós u. 7. = Francia út 10. szám, 32412/4 hrsz alatti ingatlant érintő, az előterjesztés 3. mellékletét képező településrendezési szerződés átruházási megállapodást a Mogyoródi Park Center Kft.-vel, valamint a Corylus Ingatlan Kft.-vel és felkéri a polgármestert annak aláírására.
- megköti a Mogyoródi út 11-13. = Zászlós u. 9-19. = Francia út 11-12. szám, 32412/3 hrsz alatti ingatlant érintő, az előterjesztés 4. mellékletét képező településrendezési szerződés átruházási megállapodást a Mogyoródi Park Center Kft.-vel, valamint a Corylus Ingatlan Kft.-vel és felkéri a polgármestert annak aláírására.
- megköti a Bíbor u. 6. szám, 32024/2 hrsz alatti ingatlant érintő, az előterjesztés 5. mellékletét képező településrendezési szerződés átruházási megállapodást az M3B Invest Ingatlanforgalmazó és Fejlesztő Kft-vel, a Mogyoródi Park Center Kft.-vel, valamint a Corylus Ingatlan Kft.-vel és felkéri a polgármestert annak aláírására.


Határidő:	a határozat kiadmányozását követő 15 napon belül
Felelős: 	Polgármester (Főépítészi Iroda)

